Ego Hugo, Dei patientia Lingonensis episcopus, notum facimus universis præsentes litteras inspecturis, quod Joannes Rubeus, miles, de Merlegniaco, vendidit Guidoni, abbati Reomaensis monasterii, quicquid habebat in salvamento de Estiveio: videlicet in pane et vino, et carne, et gallinis, et in omnibus aliis rebus. Istam autem venditionem laudaverunt Adelina, uxor dicti militis, et Jobertus de Venosses, a quo idem miles tenebat et dictus Jobertus tenebat in feodo ab ecclesia Reomensi. Et ne super ista venditione quæstio de cætero suboriretur, ad preces utriusque partis, præsentes litteras sigilli nostri munimine corroboravimus. Actum est hoc, anno Domini millesimo ducentesimo vigesimo-secundo, mense septembri.